Sagunt a Escena inicia la seua programació amb els espectacles gratuïts en el Centre Cívic Antic Sanatori
25 de juliol 2018

![](/media/s24iji2m/39-41508066550_1f4041fa20_o-1-cuerpo.jpg)  
Sagunt a Escena inicia la seua programació amb els espectacles gratuïts en el Centre Cívic Antic Sanatori. El 25 de juliol serà el seu primer espectacle a les 20 h amb la representació d'equilibris, circ i música “Pla Pla i Cia VK 331” per part del Circ Gran Fele. El festival, organitzat pel Institut Valencià de Cultura amb la col·laboració de l'Ajuntament de Sagunt i la Diputació de València, comença amb un espectacle de circ per a tots els públics i gratuït que forma part de la programació de l´Off Romà del festival.   

![](/media/h23peek4/39-42599832944_e635475e9d_o-cuerpo.jpg)  
  

L'espectacle “Pla Pla i Cia VK 331” és una obra protagonitzada per dos pallassos incansables, el senyor Pla, pallasso dinàmic, xicotet, surrealista i eixelebrat, i l'altre senyor Pla, que és tot el contrari. A més compta amb dos artistes més que faran gaudir amb actuacions d'equilibris i moltes altres habilitats. L'espectacle està interpretat per Rafael Pla Albiach, José Pla Albiach, Dayné Álvarez i Víctor Lafita. La qualitat de les actuacions d'este duo de pallassos ha sigut reconeguda nombroses vegades i premiada amb guardons com el Premi Caleidoscopio de la Unió Europea o el Premi Max de les Arts Escèniques en la categoria de circ.

  

El festival es desenvoluparà fins al 2 de setembre i comptarà amb diversos i diferents espectacles, tant gratuïts com de pagament.

  

![](/media/xztm5yok/39-42413614945_422b84611a_o-cuerpo.jpg)  

El 26 de juliol a les 20 h en el Centre Cívic (Jardins Antic Sanatori), es realitzarà l'espectacle “A S´ombra” d´Atirofijo Circ. Un espectacle del que es podrà gaudir de manera gratuïta. L'espectacle tracta de dos individus que viuen fora del temps i en un etern viatge.

  

El 27, 28 i 29 de juliol en la Casa de la Cultura del Port de Sagunt a les 20 h es representarà l'obra de teatre de _La ciudad Factoria_ d'Albert Forment, amb un preu de 10 € per entrada. ​

![](/media/m54jbbez/39-43268137692_7aa98a4557_o-cuerpo.jpg)  

El 27 i 28 de juliol tindrà lloc en el Museu Arqueològic (carrer Castell 23) a les 20 h un taller de titelles anomenat “Saturnales” a càrrec de Sergi Juezas, amb la col·laboració de Lola Sanhermelando, Carlos Carvajal i Lorena Comín. Es tracta d'un taller gratuït i l'aforament és limitat, en el qual a través de personatges històrics reals que van viure a Sagunt intenten divertir i educar. A més esta activitat també es repetirà el 3,4,i 31 d'agost i l'1 de setembre.​  

​​

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-inicia-la-seua-programacio-amb-els-espectacles-gratuits-en-el-centre-civic-antic-sanatori/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-inicia-la-seua-programacio-amb-els-espectacles-gratuits-en-el-centre-civic-antic-sanatori/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-inicia-la-seua-programacio-amb-els-espectacles-gratuits-en-el-centre-civic-antic-sanatori/ "Linked In")
*   [](mailto:?body=https://aytosagunto.es/va/actualitat/sagunt-a-escena-inicia-la-seua-programacio-amb-els-espectacles-gratuits-en-el-centre-civic-antic-sanatori/)